Diari Oficial de la Generalitat Valenciana


Sumari del DOGV 9932, del 09-09-2024 (2024/8959)

RESOLUCIÓ de 13 d'agost de 2024, per la qual es proveïxen, pel sistema de lliure designació, els llocs de treball de naturalesa funcionarial en l'Agència Valenciana de Seguretat i Resposta a les Emergències, anunciats en la convocatòria número 104/2024, de 20 de juny de 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9932

Data del DOGV
:   09-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/8959

CVE
:   BTGB-W-0094-2452

Data del document
:   13-08-2024

Organisme emissor
:   Conselleria de Justícia i Interior

Tipus de document
:   Resolució

Vist l’informe preceptiu i vinculant, de 12 de juliol de 2024, emés per la Direcció General de Funció Pública, sobre el compliment dels requisits de participació de les persones interessades per a la provisió corresponent a la convocatòria 104/2024, de 20 de juny, de 2024 (DOGV 9875, 20.06.2024), pel procediment de lliure designació, dels llocs de treball següents: número 31064, secretari/ària tècnic/a, i número 38227, cap del Servici de Coordinació i Anàlisi Econòmica.

Vist l’informe favorable emés per l’òrgan competent, es considera que les persones seleccionades complixen els requisits exigits en la convocatòria. Tenint en compte els mèrits al·legats i acreditats, i atenent la seua experiència professional, la seua formació i el coneixement de l’estructura, l’organització i les funcions de l’Agència Valenciana de Seguretat i Resposta a les Emergències, es consideren les persones idònies per a ocupar el lloc al qual opten amb caràcter definitiu.

Vist l’informe fiscal de conformitat de la Intervenció Delegada en esta agència.

De conformitat amb el que disposen la base quarta de la resolució de la convocatòria esmentada i l’article 115 de la Llei 4/2021, de 16 d’abril, de funció pública valenciana, així com els articles 58 i següents del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m’atribuïx l’article 115.1 de la Llei 4/2021, de 16 d’abril, de funció pública valenciana,

RESOLC

*Primer*

Nomenar María del Pilar Vidaurre Garayo, amb NRP \*\*\*4628\*\*\*, funcionària de carrera del grup A1, secretària tècnica, lloc de treball número 31698, sector general, obert a altres administracions públiques, subgrup A1, nivell competencial 30 i complement específic E050.

*Segon*

Nomenar David Iranzo Pérez, amb NRP \*\*\*8896\*\*\*, funcionari de carrera del grup A1, cap del Servici de Coordinació i Anàlisi Econòmica, lloc de treball número 38801, sector general, subgrup A1, nivell competencial 28 i complement específic E050.

*Tercer. Cessament i presa de possessió*

El cessament en el lloc de treball actual es produirà d’ofici el mateix dia de la publicació de la present resolució en el *Diari Oficial de la Generalitat Valenciana*, i la presa de possessió en la nova destinació es produirà l’endemà d’esta publicació.

Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que va dictar l’acte contra el qual es recorre,, en el termini d’un mes comptat des de l’endemà de la notificació, o un recurs contenciós administratiu davant del jutjat contenciós administratiu de València, o davant del jutjat contenciós administratiu en la circumscripció en què la persona demandant tinga el domicili, en el termini de dos mesos, a comptar de l’endemà de la notificació. Tot això, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, així com els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s’utilitze qualsevol altra via que es considere oportuna per a la defensa dels interessos corresponents.

  

València, 13 d'agost de 2024

Salomé Pradas Ten

Consellera de Justícia i interior